ananddey/assamese-wiki-corpus huggingface dataset:
সোহিনী সেনগুপ্ত

সোহিনী সেনগুপ্ত এগৰাকী ভাৰতীয় চলচ্চিত্ৰ আৰু থিয়েটাৰ অভিনেত্ৰী। সোহিনী অভিনেতা ৰুদ্ৰপ্ৰসাদ সেনগুপ্ত আৰু স্বাতীলেখা সেনগুপ্তৰ কন্যা, যি থিয়েটাৰত সক্ৰিয় আছিল। সোহিনী বাংলা নাট্যগোষ্ঠী নান্দীকাৰৰ অন্যতম আগশাৰীৰ অভিনেত্ৰী আছিল। গোষ্ঠীৰ সদস্য হিচাপে তেওঁ দেৱশংকৰ হালদাৰ, সুমন্ত গংগোপাধ্যায় আৰু পাৰ্থপ্ৰতীম দেৱৰ দৰে বিশিষ্ট নাট্য ব্যক্তিত্বসকলৰ সৈতে কাম কৰিছিল। নাট্যক্ষেত্ৰলৈ আগবঢ়োৱা অৱদানৰ বাবে তেওঁ ২০০৭ চনত সংগীত নাটক একাডেমীৰ ওস্তাদ বিচমিল্লা খান যুৱপুৰস্কাৰেৰে সন্মানিত হয়। অপৰ্ণা সেনৰ ছবি পাৰমিতাৰ এক দিনতো (২০০০) তেওঁ সহযোগী চৰিত্ৰত অভিনয় কৰিছিল, যাৰ বাবে তেওঁ ২০০০ চনৰ শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে।

ব্যক্তিগত জীৱন

ৰুদ্ৰপ্ৰসাদ সেনগুপ্ত আৰু স্বাতীলেখা সেনগুপ্তৰ ঘৰত কলকাতাত সোহিনী সেনগুপ্তৰ জন্ম হৈছিল। অভিনেতা গৌতম হালদাৰৰ সৈতে তেওঁৰ বিবাহ হয় আৰু ২০০৬ চনত তেওঁলোকৰ বিবাহ বিচ্ছেদ হয়। ২০১৩ চনত তেওঁৰ সহ-অভিনেতা সপ্তৰ্শী মৌলিকৰ সৈতে এক ব্যক্তিগত অনুষ্ঠানত পুনঃ বিবাহপাশত আৱদ্ধ হয়।

বঁটা আৰু সন্মান

১৯৯৯ – শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা: (পাৰমিতাৰ এক দিন)
২০০৭ - সংগীত নাটক একাডেমী ওস্তাদ বিচমিল্লা খান যুৱ পুৰস্কাৰ : নাট্যক্ষেত্ৰলৈ আগবঢ়োৱা অৱদানৰ বাবে

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় মঞ্চ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
গুলাৰা গাদিৰবেয়োভা

গুলাৰা ইব্ৰাহিমখলিল গিজী গাদিৰবেয়োভা (জন্ম নাম আফান্দিয়েভা; ১৯০৩ – ১৯৪২) এগৰাকী আজাৰবাইজানী নাৰী অধিকাৰ কৰ্মী আৰু ৰাজনীতিবিদ (কমিউনিষ্ট) আছিল। তেওঁ শিক্ষা আৰু সাংবাদিকতা ক্ষেত্ৰতো সক্ৰিয় আছিল আৰু বিভিন্ন প্ৰকাশনত বহু প্ৰবন্ধ লিখিছিল। তেওঁ আজাৰবাইজানৰ প্ৰথম নাৰী আলোচনী “শাৰ্গ গাদিনী” (১৯২৩–১৯৩৭)ৰ মুখ্য সম্পাদক আছিল। ১৯৩০ চনৰ পৰা ১৯৩৭ চনলৈ তেওঁ আজাৰবাইজানী নাৰী আন্দোলনৰ সংগঠন আলি বাইৰামভ ক্লাবৰ অধ্যক্ষা আছিল।

ষ্টালিনবাদী দমনকালত তেওঁক বিপ্লৱী সংগঠনৰ সদস্য বুলি অভিযোগ আনি কাৰাবন্দী কৰা হয় আৰু পিছত চাইবেৰিয়ালৈ নিৰ্বাসন দিয়া হয়। তেওঁৰ জীৱনৰ অন্তিম সময় আৰু মৃত্যুৰ বিষয়ে নিশ্চিত তথ্য উপলব্ধ নহয়।

প্ৰাৰম্ভিক জীৱন

গুলাৰা গাদিৰবেয়োভাৰ জন্ম ১৯০৩ চনত নুখা জিলাৰ (বৰ্তমান শাকি জিলা) বাশ গোয়নুক গাঁৱত হৈছিল। দলিলসমূহত উল্লেখ কৰা হৈছে যে তেওঁৰ পৰিয়ালটো জিলাৰ ধনী আৰু সন্মানীয় পৰিয়ালসমূহৰ ভিতৰত এটা আছিল, আৰু তেওঁৰ পিতৃয়ে আগতে জমিদাৰ হিচাপে কাম কৰিছিল।

১৯৩১ চনৰ মে’ মাহত তেওঁ “শাৰ্গ গাদিনী” আলোচনীৰ সম্পাদক নিযুক্ত হয়। তেওঁ “কইলু গিজী” (গাঁৱৰ ছোৱালী) উপনামেৰে নিজৰ লেখা প্ৰকাশ কৰিছিল।

১৯৩২ চনৰ পৰা ১৯৩৭ চনলৈ তেওঁ আলি বাইৰামভ নাৰী ক্লাবৰ পৰিচালিকা হিচাপে কাম কৰে। তাৰ পাছত তেওঁ শামকিৰ (তেতিয়াৰ শামখোৰ) আৰু কুবা জিলাত নাৰী বিভাগৰ নেতৃত্ব দিয়ে। ১৯২৭ চনত তেওঁ আজাৰবাইজান কেন্দ্ৰীয় কাৰ্যনিৰ্বাহী সমিতিৰ নাৰী বিভাগৰ পৰিচালক নিযুক্ত হয়। কিছুকাল তেওঁ আজাৰবাইজান জনশিক্ষা কমিশনৰ সাংস্কৃতিক আৰু শিক্ষামূলক বিষয়ৰ বিভাগৰ মুৰব্বী হিচাপেও কাৰ্যনিৰ্বাহ কৰে।

১৯৩৬ চনৰ ৭ জানুৱাৰীত ছোভিয়েট সংঘৰ মুখ্য বাতৰি কাকত “প্ৰাভদা”ত গুলাৰা গাদিৰবেয়োভাক লৈ এটা প্ৰবন্ধ প্ৰকাশ পায়।

ব্যক্তিগত জীৱন

গুলাৰা গাদিৰবেয়োভাই প্ৰথমে আহমেদ গাদিৰবেয়োভাক বিয়া কৰে, যদিও পাছলৈ তেওঁলোকৰ বিচ্ছেদ হয়; তথাপি তেওঁ স্বামীৰ উপনামটো ৰাখে। তেওঁৰ দ্বিতীয় স্বামী আসিফ ৰহমানভ বহুদিন ধৰি সুৰক্ষা সংস্থাত কৰ্মৰত আছিল। দমনকালত তেওঁক গ্ৰেপ্তাৰ কৰি ১৯৩৮ চনৰ ৩ জানুৱাৰীত গুলী কৰি হত্যা কৰা হয়।

গুলাৰাৰ ভায়েক কৰিম গাজিয়েভ “মুসাৱাত” পাৰ্টিৰ সক্ৰিয় সদস্য আছিল আৰু তেওঁক নিৰ্বাসন দিয়া হৈছিল।

তথ্যসূত্ৰ

শ্ৰেণী:সাংবাদিক
শ্ৰেণী:নাৰীবাদী
পাল ৰাজবংশ (কামৰূপ)

পাল ৰাজবংশ ই আনুমানিক ৯৯০ খ্ৰীষ্টাব্দৰ পৰা ১১৩৮ খ্ৰীষ্টাব্দলৈ কামৰূপ ৰাজ্য ৰাজত্ব কৰিছিল। শালস্তম্ভ বংশৰ শেষ ৰজা ত্যাগ সিংহৰ সতি-সন্ততি নথকাত সেই বংশ লোপ পাইছিল। প্ৰজাসকলে ব্ৰহ্মপাল নামৰ পুৰণি নৰক বংশীয় কোঁৱৰ এজনক ৰজা মনোনীত কৰিছিল। ধৰ্মপালৰ পাছত তেওঁৰ পুত্ৰ জয়পাল ৰজা হয়।

পাল বংশৰ পতন

গৌড় ৰজা ৰাম পালে জয়পাল ৰজাৰ দিনত কামৰূপ ৰাজ্য আক্ৰমণ কৰে। ইয়াৰ পিছতেই কামৰূপ ৰাজ্যত পাল ৰাজবংশৰ পতন ঘটে।

তথ্য সংগ্ৰহ

গ্ৰন্থপঞ্জী

Sircar, D. C. The Bhauma-Naraka or the Pala Dynasty of Brahmapala, The Comprehensive History of Assam, ed H. K. Barpujari, Guwahati, 1990.

শ্ৰেণী:অসমৰ ইতিহাস
শ্ৰেণী:পুৰণি আৰু মধ্যযুগীয় অসম
শ্ৰেণী:অসমৰ ৰাজবংশসমূহ
*
শান

শান বা শান্তনু মুখাৰ্জী এজন প্ৰখ্যাত ভাৰতীয় গায়ক আৰু অভিনেতা। ১৯৭২ চনৰ ৩০ ছেপ্টেম্বৰত ভাৰতৰ খান্দ্বা, মধ্য প্ৰদেশৰ তেওঁৰ জন্ম হৈছিল। তেওঁ মুখ্যতঃ হিন্দী গীতত কণ্ঠদান কৰে। কেৰিয়াৰৰ আৰম্ভণিতে তেওঁ নিজৰ ভগ্নী সাগৰিকা মুখাৰ্জীৰ সৈতে লগ লাগি কিছুমান জনপ্ৰিয় গীত পৰিৱেশন কৰিছিল। পাছত তেওঁ হিন্দী চলচ্চিত্ৰৰ বাবে এটা প্লেবেক নিৰ্মাণ কৰিছিল আৰু নিজৰ ব্যক্তিগত এলবামো মুকলি কৰিছিল। তেওঁৰ দেউতাক মানস মুখাৰ্জী বলীউডৰ এজন সুৰকাৰ আছিল।

জন্ম আৰু শিক্ষা

শানৰ জন্ম হৈছিল ১৯৭২ চনৰ ৩০ ছেপ্টেম্বৰত। শানৰ ১৩ বছৰ বয়সতেই তেওঁৰ দেউতাকৰ মৃত্যু হয়। তেওঁৰ মাতৃয়ে পাছত গায়িকা হিচাপে চাকৰি পাইছিল আৰু গোটেই পৰিয়ালটোৰ দায়িত্ব লৈছিল।

কেৰিয়াৰ

তেওঁ নিজৰ কেৰিয়াৰ প্ৰাৰম্ভিক পৰ্যায়ত দূৰদৰ্শন অনুষ্ঠানৰ সৈতে আৰম্ভ কৰিছিল। তেওঁ ২০০৬-২০০৭ চনলৈ চা ৰে গা মা পা আৰু চা ৰে গা মা পা শিবিৰৰ আয়োজক আছিল। শান ষ্টাৰ ভইচ ইন ইণ্ডিয়া আৰু "ভাৰত-২ ষ্টাৰ ভইচ" নামৰ আন এটা জনপ্ৰিয় ৰিয়েলিটি শ্ব'ৰ সঞ্চালক আছিল। তেওঁ ২০০৯-২০১০ বৰ্ষৰ এটা অতি জনপ্ৰিয় অনুষ্ঠান "মিউজিক কা মহা কমবেট"ত অংশগ্ৰহণ কৰিছিল আৰু এজন গায়ক হিচাপে খ্যাতি লাভ কৰিছিল।

সংগীত জীৱন

ৰাম ইণ্ডো পপ শানে তেওঁৰ বিভিন্ন হিট গানৰ সৈতে বহুদূৰ আগবাঢ়িছে। তেওঁ 'জিংগল'ৰ বিজ্ঞাপনত গায়ক হিচাপে আৰু পাছত ১৯৮৯ চনৰ 'পৰিন্দা' চলচ্চিত্ৰত গান গাই এজন প্লেবেক শিল্পী হিচাপে কৰ্মজীৱন আৰম্ভ কৰিছিল। সেই সময়ত তেওঁৰ বয়স আছিল মাত্ৰ ১৭ বছৰ। শানে এটা একক গান গাইছিল "কিতনি হে পেয়াৰী পেয়াৰী দোস্তি হামাৰী"। শান ফানা, কভি আলবিদা না কেহনা, মস্তি, ওম শান্তি ওম, অংশীদাৰ, স্বগত, চাৱাৰিয়া, জব উই মেট, থ্ৰী ইডিয়টছ, তাৰে বেইল পাৰ ইত্যাদিয়ে বলীউডৰ কেইবাখনো হিট ছবিত প্লেবেক কণ্ঠ দান কৰিছে।

শানে ১৯৯২ চনত "এলাইভ এণ্ড কিকিং" এলবামত আত্মপ্ৰকাশ কৰিছিল। তাৰ পিছত পৰৱৰ্তী বছৰত, তেওঁৰ দ্বিতীয় এলবাম "কিপ অন মুভিং" মুক্তি পাইছিল। তিনি বছৰৰ পিছত, তেওঁৰ তৃতীয় এলবাম "নৌজৱান" মুক্তি পাইছিল যিটো ইয়াৰ গীত আৰু কণ্ঠৰ বাবে উল্লেখ কৰা হৈছিল।

তেওঁৰ অৱদানৰ বাবে তেওঁক বহুতো বিখ্যাত বঁটা প্ৰদান কৰা হৈছিল। "তানহা দিল" বোলছবিখনক ২০০১ চনত ষ্টাৰ ফেমিলি বঁটাৰ বাবে শ্ৰেষ্ঠ একক এলবাম বঁটা প্ৰদান কৰা হৈছিল আৰু এই বঁটা লাভ কৰিছিল। তেওঁ ২০০৪, ২০০৭ আৰু ২০০৮ চনত শ্ৰেষ্ঠ প্লেবেক গায়ক (পুৰুষ) হিচাপে জি চিনে বঁটা লাভ কৰিছিল। শানে ২০০৭ চনত বিখ্যাত বলীউড চলচ্চিত্ৰ বঁটা সমূহৰ ফানাহ চলচ্চিত্ৰৰ "চান্দ চেফাৰিছ" গানটোৰ বাবে শ্ৰেষ্ঠ পুৰুষ (গায়ক) লাভ কৰিছিল। পুনৰ ২০০৭ চনত ষ্টাৰ স্ক্ৰীণ এৱাৰ্ডৰ দ্বাৰা লাভ কৰা হৈছিল। তেওঁ ২০০৭ আৰু ২০০৮ চনত শ্ৰেষ্ঠ পুৰুষ গায়কৰ ফিল্মফেয়াৰ বঁটাও লাভ কৰিছিল।

ব্যক্তিগত জীৱন

শানে ২০০০ চনত গায়িকা আৰু প্ৰাক্তন বিমান সেৱক ৰাধিকা মুখাৰ্জীৰ সৈতে বিবাহপাশত আৱদ্ধ হৈছিল। তেওঁলোকৰ দুজন পুত্ৰ সোহম আৰু শুভ আছে।

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:বঙালী কণ্ঠশিল্পী
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী
নোভাক জʼকোভিচ

নোভাক জʼকোভিচ (; জন্ম ২২ মে ১৯৮৭) ছাৰ্বিয়া দেশৰ এজন পেছাদাৰী টেনিছ খেলুৱৈ। জ'কোভিচে সামগ্ৰিকভাৱে ২০ টা গ্ৰেণ্ড শ্লাম পুৰুষৰ একক খিতাপ আৰু ৮৪ টা এটিপি একক খিতাপ জয় কৰিছে। ইয়াৰ ভিতৰত আছে অভিলেখসংখ্যক নটা অষ্ট্ৰেলিয়ান অপেন খিতাপ আৰু ৩৬ টা মাষ্টাৰ্ছ ইভেণ্টৰ যুটীয়া অভিলেখ (ৰাফেল নাডালৰ সৈতে)। আধুনিক এটিপি ট্যুৰত সকলোবোৰ "বিগ টাইটেল" জয় কৰা তেওঁ একমাত্ৰ খেলুৱৈ – অৰ্থাৎ চাৰিওটা গ্ৰেণ্ড শ্লাম টুৰ্ণামেণ্ট, নটা এটিপি মাষ্টাৰ্ছ ইভেণ্ট, আৰু এটিপি ফাইনেল। বিশেষকৈ, তেওঁ অপেন এৰাৰ একমাত্ৰ খেলুৱৈ যি দ্বৈত কেৰিয়াৰ গ্ৰেণ্ড শ্লাম অৰ্জন কৰিছে। লগতে কেৰিয়াৰ গোল্ডেন মাষ্টাৰ্ছ সম্পূৰ্ণ কৰা তেওঁ একমাত্ৰ খেলুৱৈ।

উদ্ধৃতি

বিশ্বৰ ১ম স্থানৰ হোৱাৰ বাবে, মই এতিয়াও টেনিছ এৰি যোৱাৰ বিষয়ে চিন্তা কৰাৰ কোনো কাৰণ নাই। আপুনি জানে, মই এই মুহূৰ্তত সঁচাকৈয়ে ভাল ঠাইত আছোঁ।

উৎস

শ্ৰেণী:টেনিছ খেলুৱৈ
শ্ৰেণী:ছাৰ্বিয়াৰ ব্যক্তি
সাবিত্ৰী ব্ৰত

সাবিত্ৰী ব্ৰত বা সাবিত্ৰী আমাৱস্যা হৈছে জেঠ মাহৰ আমাৱস্যা তিথিত ভাৰতীয় হিন্দু বিবাহিত মহিলাৰ এক উপাবাসৰ দিন। ভাৰতৰ উৰিষ্যা, বিহাৰ, উত্তৰ প্ৰদেশ আৰু নেপালত এই ব্ৰত পালন কৰা হয়। উৰিষ্যা পশ্চিম অংশত ইয়াক সাবিত্ৰী উৱানাচ বুলি কোৱা হয়

বিবাহিত সধবা মহিলাই এই ব্ৰত ৰাখি তেওঁলোকৰ স্বামীৰ দীৰ্ঘ আয়ুস কামনাৰে প্ৰাৰ্থনা কৰে। এই ব্ৰত সাবিত্ৰী দেৱীৰ নামত উৎসৰ্গিত যিয়ে তেওঁৰ স্বামী সত্যৱানৰ জীৱন ভিক্ষা বিচাৰি তেওঁক মৃত্যু হোৱাৰ পৰা ৰক্ষা কৰিছিল।

এই একেই উৎসৱটি ভাত পূৰ্ণিমা হিচাপে জেঠ মাহৰ পূৰ্ণিমা তিথিত ভাৰতৰ অন্যান্য প্ৰান্তত যেনে মহাৰাষ্ট্ৰ, গোৱা, গুজৰাট, কৰ্ণাটক আদিত পালন কৰা হয়।

উৎসৱৰে জড়িত বিশ্বাস

মাদ্ৰা দেশৰ ৰজা অশ্বপতিৰ সুন্দৰী কন্যা সাবিত্ৰীৰ নামেৰে এই ব্ৰতটোৰ নামকৰণ কৰা হৈছিল। তেওঁ সত্যৱানক জীৱন সংগী হিচাপে নিৰ্বাচন কৰে, সেই সময়ত কোঁৱৰ সত্যৱান তেওঁৰ অন্ধ পিতৃ ধূম্যাতসেনৰ সৈতে অৰণ্যত বাস কৰা বাবে সাবিত্ৰীয়েও ৰাজ প্ৰসাদ ত্যাগ কৰি অৰণ্যত স্বামী আৰু শহুৰেকৰ সৈতে বাস কৰিছিল। এগৰাকী অনুগত পত্নী আৰু বোৱাৰী হিচাপে তেওঁ তেওঁলোকৰ যত্ন ল'বলৈ যথেষ্ট কষ্ট কৰিছিল। এদিন জংঘলত কাঠ কাটি থাকোঁতে সত্যৱানৰ মুৰ আচন্দ্ৰাই কৰাত তেওঁ কাটি থকা গছৰ পৰা খহি পৰে। সেই সময়তে তেওঁৰ আত্মাক দেহৰ পৰা আঁতৰাই নিবলৈ যম ৰজা আহি ঘটনাস্থলীত উপস্থিত হয়। শোকাকূল সাবিত্ৰীয়ে যমৰাজক স্বামীৰ পৰা পৃথক নকৰিবলৈ প্ৰাৰ্থনা কৰে আৰু কয় যে যদি তেওঁ সত্যভানৰ আত্মা লৈ যায় তেন্তে সাবিত্ৰীয়েও তেওঁৰ জীৱন ত্যাগ কৰিব। সাবিত্ৰীয়ে স্বামীৰ জীৱন ভিক্ষা বিচাৰি কৰা প্ৰাৰ্থনাত যমৰাজ সন্তুষ্ট হৈ সত্যৱানক তেওঁৰ জীৱন ঘূৰাই দিয়ে। ইয়াৰ পিছতেই সত্যৱানে তেওঁৰ হেৰুওৱা ৰাজ্যও পুনৰ লাভ কৰে।

নিয়ম

সকলো হিন্দু মহিলাই সাবিত্ৰীক দেৱী হিচাপে পূজা আৰু আৰাধনা কৰি এই উৎসৱ পালন কৰে। ৰাতিপুৱা মহিলাসকলে স্নান কৰি নিজকে সূচি কৰে, নতুন কাপোৰ আৰু খাৰু পিন্ধে, আৰু তেওঁলোকৰ কপালত সেন্দূৰ লয়। দেৱীক ন প্ৰকাৰৰ ফল আৰু ন প্ৰকাৰৰ ফুল আগবঢ়োৱা হয়। ভিজোৱা মাহ, চাউল, আম, কঠাল, প্লাম, কেণ্ডু, কল আৰু আন কেইবাটাও ফল ভোগ হিচাপে আগবঢ়োৱা হয় আৰু 'সাবিত্ৰী ব্ৰত কথা' পাঠৰ সৈতে এই ব্ৰত পালন কৰা হয়। গোটেই দিনটো উপবাস কৰাৰ পিছত, উপবাস সম্পূৰ্ণ হয় আৰু মহিলাসকলে ভোগ গ্ৰহণ কৰে। আবেলি পৰত যেতিয়া পূজাৰ আনুষ্ঠানিকতা শেষ হয়, তেওঁলোকে তেওঁলোকৰ স্বামী আৰু বৃদ্ধ লোকসকলক সেৱা কৰে।

তথ্যসূত্ৰ

বাহ্যিক সংযোগ

Download 'Savitri Brata Katha' in Oriya and English from Oriyanari.com
Festivals of Orissa

শ্ৰেণী:হিন্দুধৰ্মৰ উৎসৱসমূহ
ৰাগ ভৈৰৱী (হিন্দুস্থানী)

ভৈৰৱী (হিন্দী: भैरवी, , সিন্ধী: راڳ ڀيروي, বাংলা: ভৈৰবী) হৈছে ভৈৰৱী ঠাটৰ এটি হিন্দুঃস্থানী শাস্ত্ৰীয় সপ্ত স্বৰ (সম্পূৰ্ণ) ৰাগ। পশ্চিমীয়া সংগীতৰ দৃষ্টিভংগীৰে, ৰাগ ভৈৰৱীয়ে ফ্ৰিজিয়ান মোডৰ স্বৰ ব্যৱহাৰ কৰে, যি পৰম্পৰাগত ইউৰোপীয় গীৰ্জা মোডসমূহৰ এটি।

তত্ত্ব

ৰাগ ভৈৰৱীক প্ৰায়ে ৰাতিপুৱাৰ ৰাগসমূহৰ ৰাণী বুলি কোৱা হয়। ই এক সমৃদ্ধ, ভক্তিমূলক পৰিৱেশ সৃষ্টি কৰে যি বিশেষকৈ ভজন আৰু ঠুমৰীৰ লঘু শাস্ত্ৰীয় শৈলীৰ বাবে উপযুক্ত। ইয়াত ব্যৱহৃত ঋষভ আৰু ধৈৱত দোলায়মান যাক এই ৰাগত দৃঢ়ভাৱে পৰামৰ্শ দিয়া হয় আৰু ই ৰাগৰ মেজাজক তীব্ৰ কৰি তোলে।

আৰোহত কেতিয়াবা ঋষভ আৰু পঞ্চম বাদ দিয়া হয়, যেনে: স গ ম ধ প বা গ ম ধ ন স'। কিন্তু অৱৰোহত, ঋষভ আৰু পঞ্চম দীৰ্ঘ, যেনে স' ন ধ প বা প ম গ ম ৰ ৰ স। অৱৰোহত, গান্ধাৰ বাদ দিয়া হয়, যেনে: গ ম ৰ স। মধ্যম এক গুৰুত্বপূৰ্ণ স্বৰ।

আৰোহণ আৰু অৱৰোহণ

আৰোহণ : সা মা পা সা'
অৱৰোহণ : সা' পা মা সা

বাদী আৰু সমবাদী

বাদী : মা/পা
সমবাদী : সা

প্ৰকাৰভেদ

যিকোনো আনুষ্ঠানিক পৰিৱেশনাৰ সমাপনী ৰাগ হিচাপে ভৈৰৱীৰ সমৃদ্ধ সংস্কৃতিয়ে ৰাগৰ বহু নতুনকৈ অন্বেষিত ছায়াও সৃষ্টি কৰিছে:
শুদ্ধ ভৈৰৱী (নিৰ্ধাৰিত স্বৰ আৰু গতিৰপৰা কোনো বিচ্যুতি নোহোৱা ভৈৰৱী)
সিন্ধু ভৈৰৱী (শুদ্ধ ধা যোগ কৰা)
জংঘলা ভৈৰৱী

তথ্যসূত্ৰ

Bor, Joep (ed). Rao, Suvarnalata; der Meer, Wim van; Harvey, Jane (co-authors) The Raga Guide: A Survey of 74 Hindustani Ragas. Zenith Media, London: 1999.

বাহ্যিক সংযোগ

ৰাজন পাৰিকাৰ সংগীত আৰ্কাইভৰপৰা ভৈৰৱীৰ বিস্তৃত বিশ্লেষণ আৰু অডিঅ' নমুনা
সময় আৰু ৰাগৰ ওপৰত SRA
ৰাগ আৰু ঠাটৰ ওপৰত SRA
ৰাগ ভৈৰৱীৰ বিষয়ে অধিক বিৱৰণ

শ্ৰেণী:সংগীত
হিলিয়াৰ হ্ৰদ

হিলিয়াৰ হ্ৰদ হৈছে পশ্চিম অষ্ট্ৰেলিয়াৰ দক্ষিণ উপকূলত থকা এটা নিমখীয়া পানীৰ হ্ৰদ। গুলপীয়া ৰঙৰ বাবে ই বিশেষভাৱে উল্লেখযোগ্য। গোল্ডফিল্ড-এস্পেৰেন্স অঞ্চলৰ ৰেচাৰ্চে দ্বীপপুঞ্জ গঠন কৰা দ্বীপ আৰু আইলেটবোৰৰ ভিতৰত আটাইতকৈ ডাঙৰ মধ্য দ্বীপৰ কাষত এই হ্ৰদটো অৱস্থিত। এটা পাতল দীঘলীয়া পাৰে হ্ৰদটোক ভাৰত মহাসাগৰৰপৰা বিভাজন কৰিছে।

বিৱৰণ

হিলিয়াৰ হ্ৰদৰ দৈৰ্ঘ্য প্ৰায় ৬০০ মিটাৰ (২,০০০ ফুট) আৰু প্ৰস্থ প্ৰায় ২৫০ মিটাৰ (৮২০ ফুট)। হ্ৰদটো এটা বালিৰ পাৰে, লগতে পেপাৰবাৰ্কৰ এক ঘন বনভূমি আৰু ইউকেলিপ্টাছ গছে আগুৰি আছে। গছ-গছনিৰে আবৃত বালিৰ টিলাৰ এটা ঠেক পটিয়ে ইয়াৰ উত্তৰ প্ৰান্তক মধ্য দ্বীপৰ উত্তৰ উপকূলৰ পৰা পৃথক কৰে। হ্ৰদটোৰ আটাইতকৈ উল্লেখযোগ্য বৈশিষ্ট্য হৈছে ইয়াৰ গুলপীয়া, জীৱন্ত ৰং। এই জীৱন্ত ৰং স্থায়ী, আৰু পাত্ৰ এটাত পানী তুলি আনিলেও এই ৰং সলনি নহয়। ডুনালিলা চেলিনা নামৰ জীৱৰ উপস্থিতিৰ বাবে পানীৰ এই গুলপীয়া ৰংটো হোৱা বুলি বিশ্বাস কৰা হয়।
বায়’মলিকিউলাৰ ৰিচৰ্চ ফেচিলিটিজ (এ বি আৰ এফ) সংগঠনৰ অংশ দ্য এক্সট্ৰিম মাইক্ৰোবিয়ম প্ৰকল্পৰ অন্তৰ্গত মেটাজিনোমিক্স ৰিচাৰ্চ গ্ৰুপে (এম জি আৰ জি) ডুনালিলাৰ লগতে চেলিনিবেক্টৰ ৰুবাৰ, ডেক্লোৰোমোনাছ এৰোমেটা আৰু আৰ্কিয়াৰ কেইটামান প্ৰজাতি বিচাৰিবলৈ হ্ৰদটোৰ ওপৰত এটা মেটাজিনোমিক পৰীক্ষা কৰিছে।

বুৰঞ্জী

১৮০২ চনৰ ১৫ জানুৱাৰীত নিজৰ অভিযানৰ সময়ত মেথিউ ফ্লিণ্ডাৰ্ছে হিলিয়াৰ হ্ৰদটো পৰিদৰ্শন কৰে। ফ্লিণ্ডাৰ্ছৰ জাৰ্নেলসমূহক হ্ৰদটোৰ প্ৰথম লিখিত ৰেকৰ্ড বুলি গণ্য কৰা হয়। ফ্লিণ্ডাৰ্ছে দ্বীপটোৰ সৰ্বোচ্চ শৃংগ (বৰ্তমান ফ্লিণ্ডাৰ্ছ পিক বুলি কোৱা হয়) আৰোহণ কৰাৰ পিছত গুলপীয়া হ্ৰদটো প্ৰত্যক্ষ কৰে।

সূত্ৰ অনুসৰি ফ্লিণ্ডাৰ্ছে পৰৱৰ্তী সময়ত মধ্য দ্বীপৰ পৰা অভিযানৰ প্ৰস্থানৰ আগতে ২০ মে’, ১৮০৩ তাৰিখে গ্ৰহণী বেমাৰত মৃত্যু হোৱা অনুসন্ধানকাৰী দলৰ এজন ক্ৰু সদস্য উইলিয়াম হিলিয়াৰৰ নামেৰে হ্ৰদটোৰ নামাকৰণ কৰে।

পৰ্যটন

মৃত সাগৰৰ তুলনাত উচ্চ হাৰত নিমখ থকা স্বত্বেও, হিলিয়াৰ হ্ৰদ সাঁতুৰিব পৰাকৈ সুৰক্ষিত। অৱশ্যে, পশ্চিম অষ্ট্ৰেলিয়া পৰিৱেশ সংৰক্ষণ বিভাগৰ পূৰ্বৰ অনুমোদন অবিহনে ইয়াত সাঁতুৰিবলৈ অনুমতি দিয়া নহয়।

হিলিয়াৰ হ্ৰদত উপনীত হোৱাৰ বহুত কম উপায় আছে। বিমান যাত্ৰা হৈছে ইয়াত উপস্থিত হোৱাৰ সচৰাচৰ পদ্ধতি, এস্পেৰেন্স বিমানবন্দৰৰ পৰা দিনে ছয়খন বিমান ওচৰৰ কেপ লে গ্ৰেণ্ড ৰাষ্ট্ৰীয় উদ্যানৰ মাজেৰে হিলিয়াৰ হ্ৰদৰ ওপৰেৰে উৰা মাৰে। হ্ৰদৰ লগতে ইয়াৰ চাৰিওফালৰ বনাঞ্চল পৰিদৰ্শন কৰিব বিচৰা যাত্ৰীসকলৰ বাবে জাহাজ ভ্ৰমণ হৈছে পৰিদৰ্শনৰ এক বিকল্প ব্যৱস্থা।

তথ্যসূত্ৰ

শ্ৰেণী:পৰ্যটন
বাহৰেইন

বাহৰেইন (; ), চৰকাৰী ভাৱে কিংডম অৱ বাহৰেইন , পাৰ্ছিয়ান গল্ফৰ পশ্চিম উপকূলৰ কাষত অৱস্থিত এখন সৰু দ্বীপ-ৰাষ্ট্ৰ। ২০১০ চনত ৬,৬৬,১৭২ জন অ-দেশীয় লোকৰ সৈতে বাহৰেইন মুঠ জনসংখ্যা আছিল ১২,৩৪,৫৭১ জন।

তথ্য সংগ্ৰহ

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
ক'ৰ'ণা ভাইৰাছ (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। ক'ৰ'ণা ভাইৰাছ শব্দটোৱে নিম্নলিখিত প্ৰবন্ধবোৰ সূচাব পাৰে:
ক'ৰ'ণা ভাইৰাছ (গোট): একে শ্ৰেণীভুক্ত ভাইৰাছৰ গোট যাৰ দ্বাৰা স্তন্যপায়ী প্ৰাণী আৰু পক্ষী আক্ৰান্ত হয়।
ক'ৰ'ণা ভাইৰাছ ৰোগ ২০১৯ বা চমুকৈ : ২০১৯ চনত চীনৰ ৱুহান চহৰত প্ৰথমবাৰৰ বাবে দেখা দিয়া এক প্ৰকাৰৰ সংক্ৰামক ৰোগ
২০১৯ − ২০২০ চনৰ ক'ৰ'ণা ভাইৰাছৰ বিশ্বমাৰী: বৰ্তমান বিশ্বজুৰি চলি থকা ক'ৰ'ণা ভাইৰাছৰ দ্বাৰা সংক্ৰমিত হোৱা ক'ৰ'ণা ভাইৰাছ ৰোগ ২০১৯ৰ ঘটনা
ফাৰামাৰ্জ ঘৰিবিয়ান

ফাৰামাৰ্জ ঘৰিবিয়ান (জন্ম: ১৮ নৱেম্বৰ, ১৯৪১) এগৰাকী অৱসৰপ্ৰাপ্ত ইৰানী অভিনেতা আৰু চলচ্চিত্ৰ পৰিচালক। তেওঁ ট্ৰেইন (১৯৮৮), মিষ্টি হাৰ্বাৰ (১৯৯২) আৰু দা ৰেইন মেন (১৯৯৮) চলচ্চিত্ৰত কৰা অভিনয়ৰ বাবে তিনিবাৰকৈ ক্ৰিষ্টেল চিমৰ্ঘ বঁটা লাভ কৰিছে।

কৰ্মজীৱন

তেওঁ আমেৰিকা যুক্তৰাষ্ট্ৰৰ স্কুল অৱ ভিজুৱেল আৰ্টছত চলচ্চিত্ৰ অভিনয় শিক্ষা গ্ৰহণ কৰিছিল (১৯৭১)। মাছৌদ কিমিয়াই পৰিচালিত কাম ষ্ট্ৰেঞ্জাৰ (১৯৬৮) চলচ্চিত্ৰখনত এটি চুটি চৰিত্ৰত অভিনয় কৰাৰ জৰিয়তে তেওঁ কৰ্মজীৱনৰ পাতনি মেলিছিল। তেওঁৰ প্ৰথম পেছাদাৰী অভিনয় আছিল ছইল (১৯৭৩, মছুদ কিমিয়াই) চলচ্চিত্ৰখনত।

তেওঁৰ বেছিভাগ চলচ্চিত্ৰতে তেওঁ এজন দৃঢ় সংকল্পবদ্ধ মানুহৰ চৰিত্ৰত অভিনয় কৰে, যিয়ে নিজৰ লক্ষ্যত উপনীত হ’বলৈ বা নিজৰ আদৰ্শ ৰক্ষা কৰিবলৈ সংঘাত আৰু বিপদৰ সন্মুখীন হ’বলগীয়া হয়। তেওঁৰ কৰ্মজীৱনত কেইখনমান দুঃসাহসিক অভিযান মূলক চলচ্চিত্ৰ আছে আৰু তেওঁ তিনিখন পূৰ্ণদৈৰ্ঘ্য চলচ্চিত্ৰ ক্ৰমে— ডুৱেল ইন তাসুকি (১৯৮৬), ল' (১৯৯৫) আৰু হাৰ আইজ (১৯৯৯) পৰিচালনাও কৰিছিল। ঘৰিবিয়ানে শ্ৰেষ্ঠ অভিনেতাৰ বঁটাৰ বাবে কেইবাবাৰো মনোনীত হৈছে আৰু ফজৰ আন্তঃৰাষ্ট্ৰীয় চলচ্চিত্ৰ মহোৎসৱৰপৰা ট্ৰেইন (১৯৮৭), মিষ্টি হাৰ্বাৰ (১৯y২) আৰু দা ৰেইন মেন (১৯৯৯) চলচ্চিত্ৰৰ বাবে শ্ৰেষ্ঠ অভিনেতাৰ বঁটা লাভ কৰিছে।

শেহতীয়া বছৰবোৰত তেওঁ বিশ্বৰ বিভিন্ন প্ৰান্তৰপৰা আন্তঃৰাষ্ট্ৰীয় বঁটা লাভ কৰিবলৈ সক্ষম হৈছে। ডান্সিং ইন দা ডাষ্ট চলচ্চিত্ৰৰ বাবে তেওঁ ২৫সংখ্যক মস্কো আন্তঃৰাষ্ট্ৰীয় চলচ্চিত্ৰ মহোৎসৱ আৰু এছিয়া পেচিফিক চলচ্চিত্ৰ মহোৎসৱত শ্ৰেষ্ঠ অভিনেতাৰ বঁটা লাভ কৰিছিল। ইয়াৰ উপৰি দা বিউটিফুল চিটি চলচ্চিত্ৰখনৰ বাবে তেওঁ ভাৰতৰ আন্তঃৰাষ্ট্ৰীয় চলচ্চিত্ৰ মহোৎসৱত জুৰীৰ বিশেষ বঁটা লাভ কৰিছিল।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:অভিনেতা
শ্ৰেণী:চলচ্চিত্ৰ পৰিচালক
ত্ৰিপুৰাৰ মুখ্যমন্ত্ৰীসকলৰ তালিকা

এইখন তালিকাত উত্তৰ-পূব ভাৰতৰ ৰাজ্য ত্ৰিপুৰাৰ প্ৰাক্তন আৰু বৰ্তমান কাৰ্যৰত মুখ্যমন্ত্ৰীসকলৰ কাৰ্যকালৰ আৰম্ভণি, কাৰ্যকাল সমাপ্তি, দলভিত্তিত তথ্য দিয়া হৈছে।

মুখ্যমন্ত্ৰীসকল

ৰাজনৈতিক দলসমূহৰ ৰঙৰ সংকেত

বিধানসভা

নাম
কাৰ্যকাল আৰম্ভ - সমাপ্তি
দল
কাৰ্যকাল
১, ২
১
সচীন্দ্ৰ লাল সিংআগৰতলা সদৰ ২ সমষ্টিৰ বিধায়ক

ভাৰতীয় জাতীয় কংগ্ৰেছ

৩০৪৬ দিন
–

খালি(ৰাষ্ট্ৰপতিৰ শাসন)

প্ৰযোজ্য নহয়

৩
২
সুখময় সেন গুপ্তআগৰতলা চহৰ ৩ সমষ্টিৰ বিধায়ক

ভাৰতীয় জাতীয় কংগ্ৰেছ

১৮৩৮ দিন
৩
৩
প্ৰফুল্ল কুমাৰ দাসবামুটিয়া সমষ্টিৰ বিধায়ক

কংগ্ৰেছ ফৰ ডেম'ক্ৰেচী

১১৬ দিন
৩
৪
ৰাধিকা ৰঞ্জন গুপ্তফটিকৰয় সমষ্টিৰ বিধায়ক

জনতা পাৰ্টী

১০২ দিন
–

খালি(ৰাষ্ট্ৰপতিৰ শাসন)

প্ৰযোজ্য নহয়

৪, ৫
৫
নৃপেন চক্ৰৱৰ্তীপ্ৰমোদনগৰ সমষ্টিৰ বিধায়ক

ভাৰতীয় কমিউনিষ্ট পাৰ্টী (মাৰ্ক্সবাদী)

৩৬৮৪ দিন
৬
৬
সুধীৰ ৰঞ্জন মজুমদাৰবৰদোৱালী নগৰ সমষ্টিৰ বিধায়ক

ভাৰতীয় জাতীয় কংগ্ৰেছ

১৪৭৬ দিন
৬
৭
সমীৰ ৰঞ্জন বৰ্মনবিশালগড় সমষ্টিৰ বিধায়ক

৩৮৬ দিন
–

খালি(ৰাষ্ট্ৰপতিৰ শাসন)

প্ৰযোজ্য নহয়

৭
৮
দশৰথ দেৱৰামচন্দ্ৰঘাট সমষ্টিৰ বিধায়ক

ভাৰতীয় কমিউনিষ্ট পাৰ্টী (মাৰ্ক্সবাদী)

১৭৯৬ দিন
৮, ৯, ১০, ১১
৯
মাণিক চৰকাৰধনপুৰ সমষ্টিৰ বিধায়ক
|
|
| দিন
১২
১০
বিপ্লৱ কুমাৰ দেৱবনমালিপুৰ সমষ্টিৰ বিধায়ক
ভাৰতীয় জনতা পাৰ্টি
width="" style="background-color: " |
দিন
১২
১১
মাণিক সাহা

বৰ্তমানলৈকে
ভাৰতীয় জনতা পাৰ্টি

টোকা

তথ্য সংগ্ৰহ

বাহ্যিক সংযোগ

Indian states since 1947

শ্ৰেণী:ত্ৰিপুৰা
φ
লেডী কিন কলেজ

লেডী কিন কলেজ ভাৰতবৰ্ষৰ মেঘালয় ৰাজ্যত শ্বিলং অৱস্থিত আটাইতকৈ পুৰণি মহিলা সাধাৰণ ডিগ্ৰী মহাবিদ্যালয়। ১৯৩৫ চনত মহাবিদ্যালয়খন স্থাপিত কৰা হৈছে। এই মহাবিদ্যালয়খন উত্তৰ-পূব ভাৰতৰ প্ৰথম মহিলা ডিগ্ৰী মহাবিদ্যালয়। এই মহাবিদ্যালয়খন নৰ্থ ইষ্টাৰ্ণ হিল ইউনিভাৰ্চিটিৰ সৈতে জড়িত।

বিভাগসমূহ

বিজ্ঞান

পদাৰ্থ বিজ্ঞান
গণিত
ৰসায়ন বিজ্ঞান
উদ্ভিদ বিজ্ঞান
প্ৰাণীবিজ্ঞান
জৈৱ ৰসায়ন বিজ্ঞান
কম্পিউটাৰ বিজ্ঞান

কলা

ভাষা
ইতিহাস
শিক্ষা
অৰ্থনীতি
দৰ্শন
সমাজবিজ্ঞান
ৰাজনীতি বিজ্ঞান

তথ্যসূত্ৰ
মেৰিনি ডি লিভেৰা

মেৰিনি ডি লিভেৰা এগৰাকী শ্ৰীলংকাৰ অধিবক্তা আৰু সমাজ কৰ্মী যিয়ে শ্ৰীলংকাত ৰাষ্ট্ৰীয় শিশু সুৰক্ষা কৰ্তৃপক্ষৰ (এনচিপিএ) প্ৰাক্তন অধ্যক্ষ হিচাপেও কাৰ্যনিৰ্বাহ কৰিছিল। ২০১৯ চনত আমেৰিকাৰ বিদেশ মন্ত্ৰালয়ে তেওঁক আন্তৰ্জাতিক সাহসী মহিলা বঁটা প্ৰদান কৰে।

কেৰিয়াৰ

মেৰিনি ডি লিভeৰাই মানৱ অধিকাৰ বিষয়ত স্নাতকোত্তৰ ডিপ্লমা লাভ কৰাৰ লগতে লণ্ডনৰ ট্ৰিনিটি কলেজৰ পৰা স্পিচ এণ্ড ড্ৰামা বিষয়তো ডিগ্ৰী লাভ কৰিছে। বিশেষকৈ অপৰাধমূলক কাৰ্যকলাপৰ ফলত ক্ষতিগ্ৰস্ত হোৱা মহিলা আৰু শিশু ভুক্তভোগীসকলক সহায় কৰাৰ বাবে শ্ৰীলংকাত তেওঁৰ গুৰুত্বপূৰ্ণ সামাজিক সেৱাৰ বাবেও তেওঁক কৃতিত্ব দিয়া হয় আৰু শ্ৰীলংকা সেনাবাহিনীৰ মানৱ অধিকাৰ প্ৰশিক্ষক হিচাপেও তেওঁ কম সময়ৰ বাবে কাম কৰিছিল। দৃশ্য কলা আৰু নাটক ব্যৱহাৰ কৰি জনসাধাৰণৰ মাজত আইনী সাক্ষৰতা সৃষ্টি কৰে। তেওঁৰ নিজাকৈ বাটৰ নাটৰ নাট্যগোষ্ঠীও আছে যিয়ে দেশৰ বিভিন্ন ঠাই ভ্ৰমণ কৰি মানৱ অধিকাৰৰ বিষয়ৰ সৈতে জড়িত নাটক প্ৰদৰ্শন কৰে। তেওঁ শ্ৰীলংকা, ব্ৰিটেইন, ছিচেলছ আদি দেশত আইনৰ বক্তৃতা প্ৰদান কৰিছে।

২০১৭ চনৰ এপ্ৰিল মাহত শ্ৰীলংকাৰ ৰাষ্ট্ৰপতি মৈত্ৰিপলা ছিৰিসেনাই ব্যক্তিগত কাৰণত চাকৰিৰ পৰা পদত্যাগ কৰা নাটাছা বেলেন্দ্ৰনৰ ঠাইত তেওঁক ৰাষ্ট্ৰীয় শিশু সুৰক্ষা কৰ্তৃপক্ষৰ নতুন অধ্যক্ষ হিচাপে নিযুক্তি দিয়ে।

তথ্যসূত্ৰ

শ্ৰেণী:শ্ৰীলংকাৰ ব্যক্তি
শ্ৰেণী:সমাজকৰ্মী
শ্ৰেণী:মহিলা কূটনীতিবিদ
তেজছ (চলচ্চিত্ৰ)

তেজছ্
২০২৩ চনত নিৰ্মিত ভাৰতীয় হিন্দী ভাষাৰ একচন থ্ৰিলাৰ ছবি; যাৰ লেখক আৰু পৰিচালক সৰ্বেশ মেৱাৰা আৰু প্ৰযোজক ৰনি স্ক্ৰুৱালা। ছবিখনত কংগনা ৰানাৱটে মুখ্য চৰিত্ৰত অভিনয় কৰিছে আৰু লগতে অংশুল চৌহান আৰু বৰুণ মিত্ৰই সহযোগী চৰিত্ৰত অভিনয় কৰিছে।

২০২৩ চনৰ ২৭ অক্টোবৰত ছবিখন মুক্তি পায় আৰু সমালোচকৰ পৰা বেছিভাগেই নেতিবাচক বিশ্লেষণ লাভ কৰে। মুক্তিৰ প্ৰথম দুদিনতে হিন্দী চলচ্চিত্ৰৰ অন্যতম বৃহৎ বক্স অফিচ দুৰ্যোগ হিচাপে তেজছে আত্মপ্ৰকাশ কৰে। ইয়াৰ আৰম্ভণিৰ দিনটোত বেছিভাগ থিয়েটাৰত প্ৰদৰ্শন বাতিল কৰা হয়।

প্ৰচাৰ

ভাৰতীয় জনতা পাৰ্টিৰ উত্তৰ প্ৰদেশৰ মুখ্যমন্ত্ৰী যোগী আদিত্যনাথ আৰু উত্তৰাখণ্ডৰ মুখ্যমন্ত্ৰী পুষ্কৰ সিং ধামী ২০২৩ চনৰ ৩১ অক্টোবৰত কংগনা ৰানাউটৰ সৈতে লক্ষ্ণৌত ছবিখন চোৱাৰ পিছত এই ছবিখনলৈ সমৰ্থন আগবঢ়ায়।

ৰানাৱটে মন্তব্য কৰিছিল যে যোগী আদিত্যনাথে "আমাক আশ্বাস দিছে যে তেওঁ আমাক আৰু আমাৰ ছবিখনক আমাৰ সকলো শত্ৰু আৰু জাতীয়তাবাদ বিৰোধী উপাদানৰ পৰা ৰক্ষা কৰিব আৰু জাতীয়তাবাদীসকলক ছবিখন চাবলৈ আৰু ইয়াৰ সৈতে সংযোগ স্থাপন কৰিবলৈ অনুপ্ৰাণিত কৰিব"।[20] ৰানাউটক ৰাজনীতিক ব্যৱহাৰ কৰি ৰাইজক ছবিখন চাবলৈ প্ৰভাৱিত কৰাৰ বাবে সমালোচনা কৰা হৈছিল।

২০২৩ চনৰ হামাছ-ইজৰাইল সংঘাতৰ মাজতে ৰানাউটে ছবিখনৰ প্ৰচাৰৰ বাবে ইজৰাইলৰ দূতাবাসলৈও গৈছিল আৰু সমালোচনাৰ সন্মুখীনও হৈছিল।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০২৩ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
বীৰ দাস

বীৰ দাস (; জন্ম: ৩১ মে' ১৯৭৯) এজন ভাৰতীয় কমেডিয়ান, অভিনেতা আৰু সংগীতশিল্পী। ষ্টেণ্ডআপ কমেডীত কেৰিয়াৰ আৰম্ভ কৰাৰ পিছত দাসে বদমাছ কোম্পানী (২০১০), দিল্লী বেলি (২০১১), আৰু গ' গোৱা গ'ন (২০১৩) আদি ছবিত সহযোগী চৰিত্ৰত অভিনয় কৰি হিন্দী চিনেমাত কিছু পৰিচয় অৰ্জন কৰে। ২০১৭ চনত তেওঁ নেটফ্লিক্সৰ বিশেষ অনুষ্ঠান এব্ৰড আণ্ডাৰষ্টেণ্ডিং পৰিবেশন কৰে। দাসে প্ৰায় ৩৫খন নাটক, ১০০খনতকৈও অধিক ষ্টেণ্ড আপ কমেডী শ্ব’, ১৮খন ছবি, আঠখন টিভি শ্ব’ আৰু ছটা কমেডী বিশেষত অভিনয় কৰিছে। তেওঁ ফেমিনা, মেক্সিম, এক্স’টিকা, ডি এন এ আৰু তেহেলকাত কমেডী স্তম্ভ লিখিছে। ২০১৯ চনত তেওঁ আমেৰিকান টেলিভিছনত হুইস্কি কেভেলিয়াৰ নামৰ টেলিভিছন ধাৰাবাহিকখনৰ জৰিয়তে আত্মপ্ৰকাশ কৰে। তেওঁ ২০২৩ চনত নেটফ্লিক্সৰ কমেডী বিশেষ বীৰ দাস: লেণ্ডিঙৰ বাবে শ্ৰেষ্ঠ কমেডী ছিৰিজৰ আন্তৰ্জাতিক এমি বঁটা লাভ কৰে।

জীৱনী

১৯৭৯ চনৰ ৩১ মে'ত ডেৰাডুনত ৰাণু দাস আৰু মধুৰ দাসৰ ঘৰত বীৰ দাসৰ জন্ম হয়। দিল্লী বিশ্ববিদ্যালয়ৰ শ্ৰী ভেংকটেশ্বৰ কলেজত ১৮ মাহ থকাৰ পিছত তেওঁ আমেৰিকালৈ যায়। তাতেই তেওঁ ইলিনয়ৰ গেলছবাৰ্গৰ নক্স কলেজৰ পৰা অৰ্থনীতি আৰু থিয়েটাৰত মনোনিৱেশ কৰি স্নাতক ডিগ্ৰী লাভ কৰে। তেওঁৰ এগৰাকী ভগ্নী তৃষা, যি তেওঁতকৈ চাৰি বছৰ ডাঙৰ আৰু এগৰাকী লেখিকা আৰু এগৰাকী তথ্যচিত্ৰ নিৰ্মাতা। তেওঁৰ এটা অনুষ্ঠানত বীৰে দাবী কৰিছে যে তেওঁৰ ককাক বংগৰ পৰা পদ্মশ্ৰী বঁটা বিজয়ী আছিল। পাঁচ বছৰীয়া সম্পৰ্কৰ অন্তত তেওঁ ২০১৪ চনৰ অক্টোবৰ মাহত প্ৰেমিকা শিবানী মাথুৰক বিয়া কৰায়।

তথ্যসূত্ৰ

শ্ৰেণী:ষ্টেণ্ড আপ কমেডিয়ান
শ্ৰেণী:ভাৰতীয় ষ্টেণ্ড আপ কমেডিয়ান
শ্ৰেণী:উত্তৰাখণ্ডৰ ব্যক্তি
শ্ৰেণী:জীৱিত ব্যক্তি
শ্ৰেণী:কমেডিয়ান
শ্ৰেণী:ভাৰতীয় কমেডিয়ান
শ্ৰেণী:অভিনয় শিল্পী
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:অভিনেতা
শ্ৰেণী:ভাৰতীয় ইউটিউবাৰ

বাহ্যিক সংযোগ

History of India – 2010
Vir Das at Chakpak.com
YouTube
অৱচেতনা

মনোবিজ্ঞানত বৰ্তমান চেতনাৰ (focal awareness) পৰিসৰত নথকা চেতনাকে অৱচেতনা বোলা হয়।

অৱচেতনা হ'ল মানৱ চেতনাৰেই এটা অংশ। অৱচেতনা (Subconscious) -অৰ ধাৰণাৰ উৎপত্তি হৈছিল উনৈশ শতিকাত। অষ্ট্ৰিয়াৰ মনোবিজ্ঞানী চিগ্‌মণ্ড ফ্ৰয়েড আৰু ফৰাচী মনোবিজ্ঞানী পিয়েৰ জাঁনেটে পৃথকে পৃথকে এই ধাৰণাৰ অৱতাৰণা কৰিছিল । ছিগমুণ্ড ফ্ৰয়েডে মানুহৰ মনোজগতখনক তিনিটা স্তৰত ভাগ কৰিছিল ;
চেতন (Conscious) আৰু ইয়াৰ সৈতে অন্তৰ্ভূক্ত কৰিছিল ইগ'ক (Ego)
অৱচেতন (Subconscious) বা প্ৰাক-চেতন (Preconscious)
অচেতন (Unconscious) আৰু ইয়াৰ সৈতে অন্তৰ্ভূক্ত কৰিছিল ইড (Id)আৰু চুপাৰ ইগ'ক (Super Ego)
চেতন মনে জাগ্ৰত অৱস্থাত মানুহৰ পৰিপাৰ্শিক জগতখনৰ সৈতে সতে সংযোগ ৰাখে।অৱচেতন মনে সংযোগ ৰাখে মানুহৰ অন্তৰজগতৰ সৈতে অৰ্থাৎ অতীতৰ স্মৃতি আৰু জৈৱিক প্ৰয়োজনসমূহৰ সৈতে। মনোবিজ্ঞানী ছিগমুণ্ড ফ্ৰয়ডৰ মতে মানৱ মনৰ প্ৰায় ৯০ শতাংশই অৱচেতন বাকী কেৱল ১০ শতাংশহে চেতন অৱস্থান থাকে।অৱচেতন মন যদিও আমাৰ জাগ্ৰত চেতনাৰ বাহিৰত তথাপিও কিছু চেষ্টাৰ বিনিময়ত ইয়াক আমাৰ চেতন মনলৈ আনিব পৰা যায়। উল্লেখ্য যে এই প্ৰক্ৰিয়াৰ জৰিয়তেই মানসিক ৰোগীসকলৰ মনোচিকিৎসা কৰা হয়।

তথ্য সংগ্ৰহ

বাহ্যিক সংযোগ

A Reader's Guide To Pierre Janet: A Neglected Intellectual Heritage
Who’s Minding the Mind?

শ্ৰেণী:মনোবিজ্ঞান
প্ৰতিমানহীনতা

সমাজতত্ত্বত প্ৰতিমানহীনতা হৈছে সৰ্বসাধাৰণে বা সমূহৰ সদস্য সকলে অনুসৰণ কৰিবলগীয়া কোনো এক নৈতিক মূল্যবোধ, মানদণ্ড, কৰ্ম নীতি বা নিৰ্দেশনা আদিক উভালি পেলোৱা বা ভাঙি পেলোৱাৰ এক সামাজিক অৱস্থা। প্ৰতিমানহীনতাক বিশ্বাস ব্যৱস্থাৰ সংঘাতৰ পৰা বিকশিত হোৱা বুলি অনুমান কৰা হয় আৰু ই ব্যক্তি আৰু সম্প্ৰদায়ৰ মাজত সামাজিক বান্ধোন ভাঙি পেলায় (অৰ্থনৈতিক আৰু প্ৰাথমিক সামাজিকৰণ উভয়তে)। সাধাৰণতে নীতিহীনতা বুলি বুজা এই শব্দটোক ফৰাচী সমাজবিজ্ঞানী ইমিল ডাৰখাইমে তেওঁৰ প্ৰভাৱশালী গ্ৰন্থ ছুইচাইড (১৮৯৭)ত জনপ্ৰিয় কৰি তুলিছিল বুলি বিশ্বাস কৰা হয়। ইমিল ডাৰখাইমে মত প্ৰকাশ কৰিছিল যে প্ৰটেষ্টেণ্টসকলে কেথলিকসকলতকৈ অধিক মাত্ৰাৰ প্ৰতিমানহীনতা প্ৰদৰ্শন কৰে। কিন্তু ডাৰখাইমে প্ৰথমে ১৮৯৩ চনত লিখা 'দ্য ডিভিজন অৱ লেবাৰ ইন ছ'চাইটি' নামৰ গ্ৰন্থখনত এনোমিৰ ধাৰণাটো প্ৰৱৰ্তন কৰিছিল। ডাৰখাইমে কেতিয়াও নীতিহীনতা শব্দটো ব্যৱহাৰ কৰা নাছিল; বৰঞ্চ তেওঁ এনোমিক "বিকাৰগ্ৰস্ততা" আৰু "এটা অতৃপ্ত ইচ্ছাশক্তি" বুলি বৰ্ণনা কৰিছিল।

ডাৰখাইমৰ মতে, ব্যক্তিগত বা গোটৰ মানদণ্ড আৰু বহল সামাজিক মানদণ্ডৰ মাজৰ অমিলৰ পৰা বিশেষকৈ এনোমিৰ উদ্ভৱ হয়; বা সামাজিক নৈতিকতাৰ অভাৱৰ পৰা, যিয়ে নৈতিক নিয়ন্ত্ৰণহীনতা আৰু বৈধ আকাংক্ষাৰ অনুপস্থিতিৰ সৃষ্টি কৰে। এইটো এটা পৰিপোষিত অৱস্থা:

তথ্যসূত্ৰ

শ্ৰেণী:সমাজতত্ব
ৰিতেশ দেশমুখ

ৰিতেশ বিলাসৰাও দেশমুখ হৈছে এগৰাকী ভাৰতীয় অভিনেতা, প্ৰয়োজক, যি হিন্দী আৰু মাৰাঠী চলচ্চিত্ৰৰ লগত জড়িত। তেওঁ মহাৰাষ্ট্ৰৰ প্ৰাক্তন মুখ্যমন্ত্ৰী তথা ৰাজনীতিবিদ বিলাসৰাও দেশমুখৰ পুত্ৰ।

উদ্ধৃতি

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:অভিনয় শিল্পী